शाहरुख खानले शुक्रबार आफ्नो जन्मदिन मनाए र साथै महत्वाकांक्षी चलचित्र ‘जीरो’को ट्रेलर पनि सार्वजनिक गरे ।
यस चलचित्रको ट्रेलरमा आएका प्रतिक्रियाबाट उनी निकै उत्साहित बनेका छन् र उनले आफा फ्यानहरूलाई ट्वीटमार्फत् धन्यवाद पनि भनेका छन् ।
यस फिल्मको ट्रेलरलाई युट्युबमा दुई दिनभित्र ६ करोड ७५ लाख जनाले हेरिसकेका छन् । यस अर्थमा यो चलचित्र ब्लकबस्टर हुने निश्चित छ ।
युट्युब भ्युकै कुरा गर्ने हो भने २०१८ को सर्वाधिक कमाइ गर्ने चलचित्र ‘संजु’को हालसम्मको भ्युजलाई समेत ‘जीरो’ले उछिनेको छ । त्यस्तै आमिर खान र अमिताभ बच्चन अभीनित चलचित्र ‘ठग्स अफ हिन्दोस्तान’ र रजनीकान्त र अक्षय कुमारको अभिनय रहेको साइ-फाइ सिक्वेल २.० समेतलाई जीरोले पछारिसकेको छ ।
ट्रेलर भ्युकै करा गर्ने हो भने जीरोभन्दा अगाडि ‘बाहुबली- २’, ‘बागी-२’ र ‘टाइगर जिन्दा है’ मात्र रहेका छन् तर यी चलचित्रका ट्रेलर युट्युबमा अपलोड भएको वर्ष दिनभन्दा बढी भैसकेको छ भने ‘जीरो’ दुई दिन अघि मात्र अपलोड भएकोहो । यस हिसाबले यसले सजिलै ती आँकडाहरू पनि पार गर्ने आकलन गरिएको छ ।
युट्युबमा हाल शनिबार ट्रेन्डिङ भिडियोको सूचीमा दोस्रो नम्बरमा रहेको यो ट्रेलर आइतबार एक नम्बरमा उक्लिएको छ ।
निर्माता कम्पनी रेड चिल्लीजका अनुसार रिलिज भएको २४ घण्टाभित्रै युट्युबमा ४ करोड भन्दा बढीले यो ट्रेलर हेरिसकेका थिए । त्यस्तै यो सबैभन्दा छिटो फेसबुकमा १० लाख भ्युज र युट्युबमा १० लाख लाइक पाउने भिडियोमा समेत परेको बताइएको छ ।
उता फेसबुकमा समेत ‘जीरो’को ट्रेलरले एक करोडभन्दा बढी भ्यु प्राप्त गरिसकेको छ । शाहरुखले यो कुरा थाहा पाउनासाथ आफ्ना प्रशंसकहरूप्रति धन्यवाद ज्ञापन गरेका छन् । उनले ट्वीट गर्दै ‘सानो मान्छेलाई यति ठुलो बनाइदिएको’ भन्दै प्रशंसकहरूप्रति यो प्रेमका लागि आभार व्यक्त गरेका छन् ।
‘जीरो’ २१ डिसेम्बरमा रिलिज हुँदैछ र यसमा शाहरुख खानसँगै क्याटरिना कैफ र अनुष्का शर्माको अभिनय रहेको छ । यस फिल्ममा शाहरुखले बाउन्ने पात्र बउआ सिंहको भूमिका निर्वाह गर्दैछ्न् भने अनुष्काले अपांग केटीको र क्याटरिना सेलिब्रिटीको भूमिकामा देखिने भएकी छिन् ।
काठमाडौं, कार्तिक १९ । नेपालीको महान पर्वमध्ये तिहार नेपालीहरुको घरआँगनमै आई पुगेको छ । तिहार खुसीको पर्व हो । अधिकांश नेपालीको रोजाइमा तिहार पहिलो स्थानमा पर्छ । यो पर्वमा मिठो खाने कुरा त पाक्छ नै । अन्य विभिन्न प्रकारको रमाइलो पनि गर्न पाइन्छ । तिहारमा रमाइलो त गरिन्छ नै कतै नरमाइलो पनि ।
नरमाइलो के भने जुवातास । उसो त तिहार अघिपछि पनि जुवातास खेल्ने गरिन्छ । तर, तिहारको मौकामा बढी खेल्ने र खेलाइने गरिन्छ । धेरैले रमाइलोका लागि खेल्ने गरे पनि पछिल्ला वर्षमा विकृतीका रुपमा तिहारमा जुवातास खेल्ने प्रवृति बढिरहेको छ । यसैबीच, प्रस्तुत छ महानगरीय प्रहरी परिसर, काठमाडौंका प्रवक्ता होविन्द्र बोगटीसँग जुवाडेका प्रकारबारे र जुवा खेल्ने क्रम कस्तो छ भन्ने विषयमा गरिएको कुराकानी
अहिले जुवाको विभिन्न भेराइटिज देखिएको छ । जस्तै चाडबाडको समयमा खेलिने जुवा, मनोरन्जनका लागि खेलिने जुवा, संगठित रूपमा ठूलो सम्पत्ति हारजितका लागि खेलिने जुवा आदि । दसैं तिहारमा सबैको विदा हुने, चाडबाडको बेला मनोरन्जन पनि हुने भएकाले यतिबेला बढी जुवा खेलिन्छ । क्यासिनोहरूमा नेपालीलाई प्रवेश निषेध गरिएपछि त्यहाँ रमाउनेहरू पनि संगठित रूपमा सुरक्षित स्थल खडा गरेर जुवा सञ्चालनमा लागेको पाइएको छ ।
मनोरन्जनका लागि चाडबाडमा जुवा खेल्नेहरूमा सबै प्रकारका मानिस छन् । यसलाई हामीले सामान्य प्रकृतिको जुवाका रूपमा लिएका छौं । असामान्य प्रकृतिको जुवा भनेको जितहारका लागि ठूलो रकम र सम्पत्ति दाउमा राखेर खेलिने जुवा हो । यसमा प्रोफेसनल जुवाडेहरू नै संलग्न हुन्छन् । प्रोफेसनल जुवाडेमा घरजग्गा व्यवसायमा संलग्नहरू, होटल–रेस्टुराँ व्यवसायमा संलग्नहरू, ठेकेदारहरू तथा गिटी–बालुवा व्यवसायमा संलग्नहरूको बाहुल्यता देखिन्छ । कहीँकतै राजनीतिमा संलग्नहरू पनि प्रोफेसनल जुवाडेका रूपमा फेला परेका छन् । नेपाली जुवाडेहरू कस्तासम्म भेटिएका छन् भने कतिले गाडी, घरबार पनि जुवामै समाप्त पारेका छन् ।
जुवा खेल्ने मानिसहरूलाई पनि थाहा नहुने ठाउँमा फल्याट बुक गरिन्छ । त्यो जुवा खेलाउनका लागि सम्पर्क व्यक्ति अथवा एकजना एजेन्ट हुन्छ । ती एजेन्टले आफ्नो सम्पर्कमा रहेका जुवाडेहरूसँग सम्पर्क गर्छ । जुवाडेहरू एजेन्टले बोलाएको ठाउँमा आउँछन् र जुवा चल्छ । त्यो जुवा खेलाएको ठाउँ प्रहरीको नजरमा पर्न सक्छ वा थ्रेट हुन सक्छ भन्ने लाग्यो भने उनीहरू ठाउँ फेर्छन् । पेसेवर जुवाडेहरूले मोबाइल शैलीमा विभिन्न ठाउँ परिवर्तन गर्दै जुवा खेलाउँछन् । यस्ता जुवाडेहरूको काम विहानदेखि बेलुकासम्मै जुवा खेल्ने मात्र हुन्छ । यसलाई हामी अर्गनाइजड जुवा पनि भन्छौ ।
जुवाको अप्रेसन एकदमै चुनौतीपूर्ण छ । जुवालाई हामीले सामाजिक अपराधको पहिलो स्टेजका रूपमा लिएका छौं । जुवाबाटै विभिन्न किसिमका अपराध जन्मन सक्छन् । हारजितमा मानिसको घरबार उडन सक्ने, सडकमा आउन सक्ने, दुव्र्यसनमा फस्न सक्ने, जाँड–रक्सी खान सक्ने अथवा ठूलो रकमको कारोबार हुन सक्ने वा अन्य ठूला अपराध सिर्जना हुन सक्ने भएकाले जुवालाई आचरण विरुद्ध वा नैतिकता विरुद्धको सामाजिक अपराधका रूपमा लिइएको हो । जुवाको अप्रेसन गर्नु आफैमा जोमिखपूर्ण र चुनौतीपूर्ण किन छ भन्दा जुवाडेहरूले पनि आफ्नो सेक्युरिटी प्लान बनाएका हुन्छन् । सुराकी राख्ने, च्यानल गेटहरू बन्द गर्नेजस्ता काम गरेका हुन्छन् ।
अहिलेको ट्रेण्ड हेर्ने हो भने चारतलामाथि गएर जुवा खेलिन्छ मेनगेटबाट नै चार–पाँचवटा च्यानल गेट बनाएर ती सबै गेट बन्द गरी जुवा खेलाइन्छ, प्रहरी चारवटा गेट काट्दै चौथो तलासम्म पुग्दा निकै समय लाग्छ, त्यो बेलासम्म नजिकै जोडिएको घरमा जम्प गरेर भाग्ने अथवा त्यहाँ रहेका जुवाजन्य प्रमाणहरू नष्ट गर्ने, ट्वाइलेटमा फ्लस गरेर फाल्ने, पोल्ने अथवा चपाएर निल्नेजस्ता काम गर्छन् । यिनै कारणले जुन मात्रामा हामीले पैसा र सामान बरामद गर्नुपथ्र्यो, त्यो मात्रामा बरामद गर्न नसकेको अवस्था छ । कान्तिपुर साप्ताहिकबाट साभार